Deg usefru-a amedyaz yessefra-d ɣef tedyant n wass n lexmis 25/06/1998 mi inɣan Maṭub Lwennas, d tadyant ur iban yixef-is, truḥ am waman n udfel, ur yebni yiwen fell-as, dagi amedyaz yereḍ ad d-yenfel ɣef tiktiwin-is i yeqqimen deg ul-is s udem azamal, amedyaz-a ur d-yefki ara isem n win yemmuten, d acu kan yefka-d ass n tedyant yeḍran, tis snat yerra yefka-d awal amedyaz, dagi iwakken amazan neɣ imeɣri ad yefhem aya ilaq-as ad yuɣal ɣer umezruy n tmetti d tedyaniyin i yeḍran, mačči d aya, ilaq ad yuɣal ɣer talliyin anda yettidir umedyaz.